Kantaten er et tidlig verk av Bach, skrevet til innsettelsen av nytt byråd i den frie riksstaden Mühlhausen lørdag den 4. februar 1708. Bach var organist ved kirken («Sankt Blasius») og en av oppgavene hans var å oppføre et nytt verk til gudstjenesten som ble holdt etter valg på nye borgermestre (rådsmedlemmene var valgt på livstid). Tekstforfatteren er ukjent. I blant blir det framsatt en antakelse om at sognepresten Georg Christian Eilmar skrev librettoen siden han var oppdragsgiver og tekstforfatter for kantaten som kom omtrent på samme tid, men noe belegg for antakelsen finnes ikke.